**2-րդ կրթական հարթակ**

**21-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Հայկ և Բել» պատմությունը (էջ 50)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր պատմությունը:
* Նկարագրիր` ինչպիսի՞ն է Հայկ Նահապետը:
* Հայկը ինչո՞ւ չհնազանդվեց Բելին:
* Ինչո՞ւ է մեր ժողովուրդը կոչվում *հայ,* իսկ հայրենիքը` *Հայաստան*:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *բարձրահասակ, գանգուր, քաջ, կուրծք*
* **Բառագիտություն**-Բացատրել հետևյալ բառերի իմաստը․
	+ *Նետաձիգ – նետ ու աղեղով կռվող զինվոր*
	+ *Քաջ – խիզախ, ուժեղ*
	+ *Հնազանդվել – մեկին լսել, ենթարկվել*
* **Քերականություն** – Հասկանալ բառերի «ընդհանուր իմաստը» և «մասնավոր իմաստը»(էջ 54).
* **Մշակույթ – Վարդան Այգեկցի։ Առակ գանձի մասին։**
	+ Կարողանալ պատմել Վարդան Այգեկցու մասին դասանյութը, սեփական խոսքերով վերարտադրել առակը և պատասխանել հետևյալ հարցերին։
		- Հայրը որդիներին ի՞նչ առաջադրանք տվեց։
		- Ինչպե՞ս հարստացան որդիները։
		- Ի՞նչ եք կարծում, ի՞նչ գանձեր գտան այգում որդիները։
		- Պատմի'ր առակը քո խոսքերով:

***Նոր դաս։***

* **Գրականություն -** «Ձնծաղիկը» բանաստեղծությունը (էջ 18)
* **Բառագիտություն** – Թեմատիկ բառերի բացատրություններ
* **Ուղղագրություն** –*ձյուն, թևեր, նուրբ* բառերի ուղղագրություն*,* բառաթելադրություն
* **Քերականություն –** **«Ղ-Խ»** տառերի կիրառման մասին(էջ 21)
* **Մշակույթ** – **Հայկական տարազը**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

**Գրականություն –** «Ձնծաղիկը» բանաստեղծությունը (էջ 18)

* + Ինչի՞ մասին էր բանաստեղծությունը:
	+ Ո՞րն է գարնան առաջին ծաղիկը. ինչո՞ւ է այդպես կոչվում:

**Բառագիտություն –** Բացատրել հետևյալ բառերի իմաստը․

* + *Աչիկներ – աչքեր*
	+ *Կապուտակ – կապույտ գույնի*

**Ուղղագրություն** – Սովորել*ձյուն, թևեր, նուրբ* բառերի ուղղագրությունը

**Քերականություն** – «Ղ-Խ» տառերի կիրառման մասին(էջ 21).

* Աղ - ախ
* Օղ - օխ
* Վաղ- վախ

Արտագրել 21-րդ էջի նախադասությունները, գրելով ճիշտ բառը:

**Մշակույթ – Հայկական տարազ**

**Հայկական տարազը** հայկական ազգային հագուստն է։ Այն հայերի ամենօրյա հագուստն է եղել: Ըստ 14-րդ դարի հայ փիլիսոփա Գրիգոր Տաթևացու, հայկական տարազի մեջ գերակշռում են Երկրի չորս տարրերի` հողի, ջրի, օդի և կրակի գույները, որոնք արտահայտում են հողի սևությունը, ջրի սպիտակությունը, օդի կարմիրը և հրո դեղինը։

Հայաստանի ամեն շրջան ուներ իր տարազը: Ամեն շրջանի տարազ տարբերվում էր մյուսներից, բայց գաղափարը մնում էր նույնը:

Մեր օրերում հայերին դժվար է տեսնել հայկական տարազով: Այսօր ավանդական հայկական տարազի օգտագործման միակ տարբերակը հանրությանը ներկայացվում է ազգային և ազգագրական պարային խմբերի միջոցով: Որտեղ էլ լինեն, նրանք պարում են այս գեղեցիկ տարազներով և ներկայացնում հայկական պատմությունն ու մշակույթը:

**Հարցեր և առաջադրանքներ**

* Ի՞նչ է հայկական տարազը։
* Ի՞նչ գույներ են գերակշռում հայկական տարազի մեջ։
* Ի՞նչ էին խորհրդանշում այդ գույները։
* Մեր օրերում ովքե՞ր են հագնում հայկական տարազ:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և հիշել «Ղ-Խ» տառերի կիրառման մասինև բերել օրինակներ:
* Վերհիշել Այբուբենը:
* Մասնակցել խմբային աշխատանքներին։